ร้านเด่นอยู่หัวมุมถนนนครในเมืองสงขลา จริงๆ ถือว่าทำเลดีมากๆ เลยค่ะ ใครผ่านไปผ่านมาก็น่าจะอยากและ ร้านตกแต่ใหม่ ดูสะอาดตา แบบกึ่ง loft กึ่ง modern ก็น่ารักดีค่ะ 

ทีแรกนึกว่าเป็นร้านกาแฟ แต่พอดูเมนูละก็ มีหลากหลายสัญชาตินะ พิชซ่าก็มี ข้าวกระเพราก็มี ขนมเค้กก็มี กาแฟก็มี คือมีทุกอย่าง แต่อย่างละนิดๆ  

ผัดหมีโคราช เป็นเหมือนผัดไทยแต่เหมือนจะมีหอมแดงผัดใส่มาด้วย ออกเผ็ด ก็อร่อยดีนะคะ ออกแฉะไปนิด แต่ก็โออยู่

ข้าวผัดน้ำพริก สีดูไม่น่ามีพิษสง แต่กินแล้วเผ็ดร้อนเหลือหลาย คนชอบเผ็ดอาจจะชอบค่ะ แต่ดาชอบแบบเผ็ดน้อย ทนรสความเผ็ดไม่ไหวเลยขออาหารฝรั่งมาช่วยค่ะ 

พิชซ่าเห็ด ถาดนี้ประทับใจกว่าจานอื่นๆ เพราะกรอบบางใช้ได้ ที่สำคัญไม่เผ็ด 555 รสออกกลางๆ แต่ก็ทานได้เรื่อยๆ นะคะ 

โดยภาพรวมร้านสะอาด เมนูอาจจะหลายหลากไปนิด เลยไม่รู้ว่าจริงๆ เน้นอาหารฝรั่ง รึ ไทย ราคากลางๆ เชื่อว่าร้านน้องใหม่นี่น่าจะพัฒนาขึ้นไปเรื่อยๆ ของหวานยังไม่ได้ลอง ไว้วันหน้าค่อยว่ากัน วันนี้อิ่มแย้ววววว

